ให้กล้วยไม้ วาเลนไทน์ (ชมคลิป)
ประยุทธ์แนะ แทนกุหลาบ ห่วง-ลูกสาว ยังไม่มีแฟน,บิ๊กตู่ ห่วงลูกหลาน แนะวาเลนไทน์ขอให้ทุกคนคิดแบบธรรมเนียมไทย ชายต้องเป็นสุภาพบุรุษ รู้จักเลี้ยงดู หารายได้ให้ครอบครัว ส่วนหญิงก็สร้างภูมิคุ้มกันตัวเอง ยอมรับห่วงลูกสาว จนป่านนี้ยังไม่มีแฟน ขณะเดียวกัน ก็ชวนมอบกล้วยไม้แทนดอกกุหลาบ ช่วยแก้ปัญหาราคาตก ด้านวัยรุ่นแห่ซื้อหาของขวัญมอบให้คนรัก ตุ๊กตา-ช็อกโกแลต ขายดี,เนื่องจากวันเสาร์ที่ 14 ก.พ. เป็นวันวาเลนไทน์ หรือวันแห่งความรัก ซึ่งผู้นำรัฐบาลได้แสดงความห่วงใยหนุ่มสาวยุคใหม่จะละเลยขนบธรรมเนียมไทย โดยเมื่อเวลา 09.00 น. วันที่ 13 ก.พ.ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี กล่าวในการสัมมนาทางวิชาการประจำปีของการใช้ พ.ร.บ.ข้อมูลข่าวสารของทางราชการ พ.ศ.2540 ในหัวข้อเรื่อง ข้อมูลข่าวสารกับความโปร่งใสในการบริหารงานภาครัฐ ตอนหนึ่งว่า วันวาเลนไทน์ ขอให้ทุกคนคิดแบบธรรมเนียมไทย เป็นห่วงเรามีลูกหลาน ลูกตนก็เป็นผู้หญิง เผอิญยังไม่มีแฟน ไม่มีใครกล้า ตอนนี้เลยแย่จริงๆ ก็เป็นห่วงลูกสาว เพราะผู้ชายวันนี้อย่างว่ามันก็ไวไฟน่ากลัวเหมือนกัน เราต้องสร้างจิตสำนึกที่ดี วันวาเลนไทน์เป็นวันวันหนึ่ง ความรักให้กับใครก็ให้กับเขาทุกวัน อย่างไหนยั่งยืนกว่าต้องสั่งสอนเขา เพราะวันนี้มันหวือหวากันมากมาย,พล.อ.ประยุทธ์กล่าวอีกว่า ขณะนี้กล้วยไม้ราคาตก จึงอยากให้นำมามอบเป็นของขวัญในวันวาเลนไทน์ เป็นช่อไปเลยดีกว่ากุหลาบแค่ดอกเดียว และอยากให้คิดค้นกล้วยไม้ที่สีสดเหมือนดอกกุหลาบ และอยากให้ผู้หญิงสร้างภูมิคุ้มกันให้ตัวเอง วันนี้ไม่รู้จะเตือนยังไง ต้องสร้างเกราะให้ตัวเอง ส่วนผู้ชายก็อย่าไปหลอกลวงเขา สุภาพบุรุษต้องเป็นอย่างนั้น รู้จักเลี้ยงดู หารายได้ให้ครอบครัว ทุกวันนี้มันแชร์กันหมด ตนถามลูกสาวทำไมไม่มีแฟนเขาบอกไม่รู้จะไปชอบใคร เพราะไอ้ที่มาไปไหนก็แชร์หมด สมัยตนกว่าจะพาสาวเที่ยวได้ต้องมีเงิน แต่เดียวนี้ผู้หญิงต้องเลี้ยงผู้ชายเพราะมันไม่มีเงิน แต่มันหล่อดี เราอย่าไปมองคนอย่างนั้น,นอกจากนี้ เวลา 11.00 น. ม.ล.ปนัดดา ดิศกุล รัฐมนตรีประจำสำนักนายกรัฐมนตรี และปลัดสำนักนายกรัฐมนตรี พร้อมด้วยนายอำพล วงศ์ศิริ เลขาธิการคณะกรรมการคุ้มครองผู้บริโภค (สคบ.) เดินทางไปที่ปากคลองตลาด กทม. สุ่มตรวจดอกกุหลาบจาก 7 ร้านขายดอกไม้ว่ามีสารปนเปื้อนฟอร์มาลินหรือไม่ ซึ่งไม่พบการปนเปื้อนแต่อย่างใด โดย ม.ล.ปนัดดา กล่าวว่า จากที่ สคบ.ไปลุยตรวจแหล่งปลูกดอกไม้ ที่ อ.พบพระ จ.ตาก และขอความร่วมมือเกษตรกรงดใช้ฟอร์มาลิน การตรวจปลายทางจึงไม่พบสิ่งผิดปกติ ต่างจากปีก่อนที่สุ่มตรวจพบใช้สารฟอร์มาลินถึง 60 เปอร์เซ็นต์,ขณะที่นายอำพลกล่าวว่า สคบ.ยังคงเดินหน้าตรวจตลาดขายดอกไม้สดอย่างต่อเนื่อง ไม่ใช่เฉพาะหน้าเทศกาลสำคัญเท่านั้น เรามีศูนย์เฝ้าระวังสินค้าที่ไม่ปลอดภัยคอยสำรวจทุก 3 เดือน พบว่าดอกมะลิก็มักถูกแช่สารฟอร์มาลินด้วยเช่นกัน ทั้งนี้ หากสูดดมดอกไม้ที่ปนเปื้อนสารดังกล่าว จะทำให้เกิดอาการแสบจมูก ไอ เจ็บคอ ปอดอักเสบ ระคายเคืองนัยน์ตา ถ้าสูดดมมากเกินไปจะทำให้เกิดอาการน้ำท่วมปอด แน่นหน้าอก และอาจเสียชีวิตได้ แต่เนื่องจากยังไม่มีกฎหมายที่เกี่ยวข้องกับฟอร์มาลินในดอกไม้สด ดังนั้น เบื้องต้นจะตักเตือนก่อน หากยังพบทำแบบเดิมซ้ำอีก จะส่งมอบให้คณะกรรมการอาหารและยา (อย.) ดำเนินการต่อไป อาจสั่งให้ผู้ค้าห้ามขายดอกไม้อีก,ส่วนบรรยากาศที่อาคารตลาดดอกไม้ ภายในตลาดไท ต.คลองหนึ่ง อ.คลองหลวง จ.ปทุมธานี ประชาชนเริ่มหาซื้อดอกกุหลาบไปให้คนรักในวันวาเลนไทน์ ขณะที่ตามร้านค้าดอกไม้เริ่มจัดช่อดอกไม้เป็นช่อใหญ่ ช่อเล็ก หลากหลายสไตล์ให้ลูกค้าได้เลือกซื้อ ส่วนราคาของดอกกุหลาบปีนี้สูงจากปกติกว่าเท่าตัว อาทิ ดอกกุหลาบดอกเล็ก ปกติราคา 2-3 บาท แต่ช่วงวันวาเลนไทน์ขายราคาส่งดอกละ 7-8 บาท เมื่อสอบถามบรรดาพ่อค้าแม่ค้ากล่าวว่า ดอกกุหลาบปีนี้ต้นทุนมาจากสวนแพงกว่าทุกปี เนื่องจากสภาพอากาศทำให้กุหลาบออกดอกน้อย หลายร้านต้องสรรหาช็อกโกแลต หรือดอกไม้ประดิษฐ์ มารวมแซมจัดเป็นช่อตกแต่งอย่างสวยงามเพื่อให้ขายง่ายกว่าเดิม นางจำรัส มีศิลป์ แม่ค้ากล่าวว่า ปีนี้จำนวนลูกค้าที่เดินซื้อดอกกุหลาบน้อยกว่าปีที่ผ่านมา อาจเป็นเพราะโลกโซเชียลมีการส่งสติกเกอร์บ้าง ส่งรูปภาพดอกไม้ให้กันบ้าง แทนการมอบช่อดอกไม้จริงๆ,ที่ จ.อ่างทอง ผู้สื่อข่าวเข้าสำรวจร้านกิฟต์ช็อปบริเวณตลาดเทศบาลเมืองอ่างทอง พบเด็กวัยรุ่นนักเรียนนักศึกษาพากันมาเลือกซื้อของไปให้คนรัก ส่วนใหญ่เป็นประเภทตุ๊กตา ช็อกโกแลต ลูกอมรูปหัวใจ และสติกเกอร์รูปหัวใจที่มีให้เลือกหลายรูปแบบ นางสุดารัตน์ บุญฤทธิ์ลักขณา อายุ 64 ปี เจ้าของร้านเผยว่า เด็กวัยรุ่นสมัยนี้นิยมซื้อตุ๊กตามอบเป็นของขวัญวันวาเลนไทน์ เนื่องจากดอกกุหลาบช่วงเทศกาลมีราคาสูงและเก็บไว้ได้ไม่นานก็เฉา,ด้าน รศ.ติกาหลัง สุขกุล อาจารย์ประจำสาขาวิชานิเทศศาสตร์ คณะวิทยาการจัดการ มรภ.กาญจนบุรี นำนักศึกษารณรงค์ให้ความรู้แก่เยาวชนและประชาชนในพื้นที่เทศบาลเมืองกาญจนบุรีและโรงเรียนมัธยมต่างๆ เพื่อให้ความรู้เกี่ยวกับโครงการ SAFE FOR LOVE โดย รศ.ติกาหลังกล่าวว่า วันแห่งความรักหรือวันวาเลนไทน์เป็นเทศกาลในการแสดงออกถึงการมอบความรักให้กัน โดยเฉพาะวัยรุ่นมักใช้โอกาสนี้มีเพศสัมพันธ์โดยไม่ได้ป้องกัน ทำให้มีโอกาสติดโรคติดต่อทางเพศสัมพันธ์และโรคเอดส์ได้ รวมทั้งอาจตั้งท้องไม่พร้อมและผลกระทบอื่นๆ ถุงยางอนามัยจึงเป็นอุปกรณ์ป้องกันที่นิยมและได้ผลดีที่สุดวิธีหนึ่ง เน้นการสร้างเสริมความรู้ เพิ่มความตระหนักเรื่องพฤติกรรมทางเพศที่ปลอดภัย,เมื่อเวลา 10.30 น.วันที่ 13 ก.พ. ที่อาคาร 1 สนามบินดอนเมือง ถนนวิภาวดีรังสิต พ.ต.ท.อภิเษก ปิศโน สว.หน.สน.ตำรวจท่องเที่ยวดอนเมือง จัดโครงการ วาเลนไทน์สดใสตำรวจท่องเที่ยวไทยเต็มใจให้บริการ โดยมีการจัดกำลังออกตรวจในเขตพื้นที่ภายในท่าอากาศยานดอนเมือง ทั้งอาคารผู้โดยสารขาเข้าและขาออก เพื่อเป็นการรักษาความสงบเรียบร้อยดูแลความปลอดภัยในชีวิตและทรัพย์สินของนักท่องเที่ยว นอกจากนี้ ยังมีการประชาสัมพันธ์ กรณีมีเหตุด่วนเหตุร้ายสามารถแจ้งตำรวจท่องเที่ยวที่หมายเลข 1155 ได้ตลอดเวลา
บิ๊กตู่ ห่วงลูกหลาน แนะวาเลนไทน์ขอให้ทุกคนคิดแบบธรรมเนียมไทย ชายต้องเป็นสุภาพบุรุษ รู้จักเลี้ยงดู หารายได้ให้ครอบครัว ส่วนหญิงก็สร้างภูมิคุ้มกันตัวเอง ยอมรับห่วงลูกสาว จนป่านนี้ยังไม่มีแฟน
วาเลนไทน์,Valentine,วันแห่งความรัก,14กุมภาพันธ์,ดอกกุหลาบ,ดอกไม้วาเลนไทน์,ข่าว,ไทยรัฐออนไลน์,ดอกกล้วยไม้,ประยุทธ์ จันทร์โอชา,ปนัดดา ดิศกุล,ปากคลองตลาด,ตลาดไท,วัยรุ่น,ของขวัญวาเลนไทน์,ตำรวจท่องเที่ยว,สนามบินดอนเมือง